**Z A P I S N I K**

sa 1. Konstituirajuće sjednice Vijeća roditelja za školsku 2019/2020. godinu. Sjednica je održana 30.9.2019. godine u prostorijama škole sa početkom u 18,00 sati. Sjednicom predsjedava direktor škole Vahid Čustović. Opravdano odsutni Arnaut Alem i Mahmutović Adnan. Nakon što je konstatovao da postoji kvorum za punovažno odlučivanje za 1. Konstituirajuću sjednicu Vijeća roditelje, Direktor škole je predložio slijedeći:

**DNEVNI RED**

1. Konstituisanje Vijeća roditelja (izbor predsjednika, zamjenika predsjednika i sekretara Vijeća roditelja)
2. Upoznavanje sa poslovnikom o radu Vijeća roditelja i usvajanje istog
3. Razmatranje i usvajanje Plana rada Vijeća roditelja za tekuću školsku godinu
4. Informisanje članova Vijeća roditelja o radu škole u prethodnoj školskoj godini
5. Tekuća pitanja

Dnevni red je usvojen većinom glasova.

**Ad1** Direktor je objasnio preceduru izbora predsjednika, zamjenika predsjednika i sekretara Vijeća roditelja i naglasio da će se glasati pojedinačno i javno. Na prijedlog Sadžak Amire za predsjednicu Vijeća roditelja je izabrana Amra Viteškić, za zamjenicu predsjenice je izabrana Nuhanović Mersiha a za sekretara Sabahudin Suljević. Svi izbori su izvršeni jednoglasno.

**Ad2** Vijeću roditelja je predstavljen prijedlog poslovnika radu i isti je usvojen bez primjedbi i bit će objavljen na web stranici škole.

**Ad3** Vijeće roditelja je usvojilo program rada za 2019/2020. školsku godinu.

|  |  |  |
| --- | --- | --- |
| **Mjesec** | **Sadržaj rada** | **Napomena o realizaciji** |
| **IX** | Konstituisanje Vijeća roditelja | Izbor predsjednika, zamjenika predsjednika, zapisničara |
| Usvajanje Programa rada Vijeća roditelja za tekuću školsku godinu |  |
| Upoznavanje sa Poslovnikom o radu Vijeća roditelja |  |
| Informisanje članova Vijeća roditelja o radu škole u prethodnoj školskoj godini |  |
| **X** | Upoznavanje članova Vijeća roditelja sa aktivnostima iz GPRŠ / Razvojni plan |  |
| Aktuelna problematika sa ciljem poboljšanja uvjeta rada škole |  |
| XI | Saradnja škola - lokalna zajednica - Vijeće roditelja i zajednice u kulturnoj i javnoj djelatnosti – prijedlozi, dosadašnja saradnja |  |
| XII | Pomoć u rješavanju socijalnih problema |  |
| Aktuelna problematika – predlaganje konkretnih mijera za postizanje što boljeg i sretnijeg okruženja u školi |  |
| II | Analiza uspjeha u učenju i vladanju na kraju i polugodišta sa posebnim osvrtom na izostanke |  |
| Prijedlozi mjera na poboljšanju uspjeha |  |
| Tekuća pitanja |  |
| III | Tematska sjednica Vijeća roditelja |  |
| Izleti |  |
| Tekuća pitanja |  |
| IV | Posjeta Memorijalnom centru Potočari, provođenje aktivnosti |  |
| Aktuelna tema |  |
| Tekuća pitanja |  |
| V | Kulturna i javna djelatnost škole |  |
| Informacije o učešću na takmičenjima i rezultati |  |
| Dan škole |  |
| Analiza rada Vijeća roditelja u protekloj školskoj godini i prijedlozi za rad Vijeća roditelja u narednoj školskoj godini |  |

Zaključeno je da će Vijeće imati tri redovne sjednice u školskoj 2019/2020. godini gdje će sublimirati tačke dnevnog reda po mjesecima a ostale sjednice po potrebi.

**Ad4** Direktor škole je informisao članove Vijeća roditelja o aktivnostima škole u prošloj školskoj godini. Upoznao je roditelje sa aktivnostima STEM nastave u naškoj školi. Načinima organizacije dopunske i dodatne nastave, aktivnostima na montaži lifta u školi, načinima organizacije izleta.  
Direktor je dao kratak pregled uspjeha u učenju i vladanju kako slijedi u tabelama.

*Podaci o uspjehu učenika u učenju za prethodne dvije školske godine*

|  |  |  |  |  |
| --- | --- | --- | --- | --- |
| **USPJEH UČENIKA U UČENjU** | **Šk.2017/2018 godina** | | **Šk.2018/2019 godina** | |
| broj | % | broj | % |
| Odličan | 259 | 58,86 | 285 | ***63,90*** |
| Vrlo dobar | 110 | 25,00 | 108 | ***24,22*** |
| Dobar | 69 | 15,68 | 52 | ***1,66*** |
| Dovoljan | 1 | 0,23 | 1 | *0,22* |
| Opisno ocijenjeno | 55 | 100 | 50 | *100* |
| Prevedeno |  |  |  |  |
| **S USPJEHOM ZAVRŠILO RAZRED** | **494** | **99,8** | **496** | **100** |
| Neocijenjeno |  |  | - | - |
| Upućeno da ponovi razred | 1 | 0,23 | - | - |
| **SREDNjA OCJENA USPJEHA** | **4,42** |  | **4,52** |  |

*Podaci o vladanju za prethodne dvije školske godine*

|  |  |  |  |  |
| --- | --- | --- | --- | --- |
| **VLADANjE UČENIKA** | **Šk. 2017/2018 godina** | | **Šk. 2018/2019. godina** | |
| broj | % | broj | % |
| Primjerno | 488 / 325 IV-IX | 98,59 / 97,89 IV-IX | 496/332 IV-IX | 100 |
| Vrlodobro | 6 | 1,21 / 2,81 IV-IX | - | - |
| Dobro | 1 | 0,20 / 0,30 IV-IX | - | - |
| Zadovoljava |  |  | - | - |
| Loše | - | - | - | - |

**Ad5** Direktor je upoznao članove Vijeća roditelja o planu da se ekskurzija za učenike IX razreda organizuje u oktobru mjesecu 2019. godine. Upoznao je roditelje da su učenici IV razreda podijeljenji u tri odjeljenja. Informisao je roditelje da u školi nisu dozvoljene nikakve prodaje. Svi dokumenti i Pravilnici se nalaze na web stranici škole.  
Direktor je naglasio značaj roditelja u odgojno-obrazovnom procesu, pokazao razumjevaje za tempo života ali ipak dodao da mi roditelji moramo dati svoj maksimum i naći vremena za svoje dijete.  
Neću dopustiti da bilo ko i na bilo koji način zloupotrijebi svoj položaj. Razgovarajte sa svojim razrednicima, poštujte ono što oni rade i pomozite im na pravi način da ovu našu djecu odgajaju i uče.  
Direktor je naglasio važnost da se sve informacije redovno prenose ostalim roditeljima u odjeljenju iz kojeg dolaze. Dužnost mi je da obezbjedim jednaku šansu za sve učenike i sve roditelje.   
Tražim razumno i strpljivo reagovanje svih roditelja a pogotovo vas kao članova Vijeća roditelja.   
Uz dobru komunikaciju i iskren odnos možemo riješiti sve eventualne probleme.   
Ja vas pozivam da uzmete učešće u radu škole i ja ću podržati sve aktivnosti Vijeća roditelja koji su za dobrobit naših učenika.

Diskutovano je i o potrebi za boljom komunikacijom između škole i roditelja vezano za izlete i izvanškolske aktivnosti u smislu pravovremenog informisanja roditelja o planiranim izletima i posjetama.  
Na prijedlog Suljević Sabahudina jednoglasno je prihvaćena aktivnost da Vijeće roditelja napiše projekat kojim će se tražiti dodatna oprema koja se uklapa u STEM način izvođenja nastave kako bi se što kvalitetnije i zanimljivije odvijeo nastavni proces.  
Sjednica je završena u 19,10 sati.

**Sabahudin Suljević, sekretar Amra Viteškić, predsjednica**